Nr.

Referitor dosar nr. 22269/8789/19.12.2023

**DECIZIA ETAPEI DE ÎNCADRARE**

 **Nr. XX din XX.XX.2024**

 Ca urmare a solicitării de emitere a acordului de mediu adresate de **OPERE PUBLICE S**.**R**.**L**., cu sediul în municipiul **Sibiu**, str. **Săcel**, nr. **80A**, județul **Sibiu**, înregistrată la **Agenția pentru Protecția Mediului Sibiu** cu nr. 22269/19.12.2023 și a completărilor ulterioare, în baza Legii nr. 292/2018 privind evaluarea impactului anumitor proiecte publice și private asupra mediului și a O.U.G. nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare,

**Agenția pentru Protecția Mediului Sibiu** **decide**, ca urmare a consultărilor desfășurate în cadrul ședinței Comisiei de Analiză Tehnică din data de 03.04.2024, că proiectul **- “Construire imobil servicii + locuințe P+2E+ER/M, împrejmuire teren și branșamente utilități, realizare infrastructură conform H**.**C**.**L**. **nr**. **154/2021; Intabularea construcției va fi condiționată de Art**. **11 din H**.**C**.**L**. **nr**. **154/31.08.2021 și înscrierea în CF a conductei de apă canal (conform avizului de principiu P.U.Z. condiționat nr. 19122/04.12.2020)”**,propus în oraș **Cisnădie**, str. **Sibiului**, FN, CF: **112681**, județul **Sibiu**, **nu se supune evaluării impactului asupra mediului.**

*Justificarea prezentei decizii:*

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

a) proiectul se încadrează în prevederile Legii nr. 292 din 2018 privind evaluarea impactului anumitor proiecte publice și private asupra mediului, **anexa** nr. **2** la punctul **10,** lit. **b)** și pct. **13**,lit. **a)**;

b) punctele de vedere exprimate în scris de către membrii reprezentanți în cadrul Comisiei de Analiză Tehnică, cu privire la prezentul proiect;

c) lista de control aferentă etapei de încadrare, conform Ordinului nr. 269/2020, privind aprobarea ghidului general aplicabil etapelor procedurii de evaluare a impactului asupra mediului, a ghidului pentru evaluare impactului asupra mediului în context transfrontalieră și a altor ghiduri specifice pentru diferite domenii și categorii de proiecte;

d) justificarea în raport cu criteriile de selecție pentru stabilirea necesității efectuării evaluării impactului asupra mediului, din anexa nr. 3 a Legii 292/2018:

**1. Caracteristicile proiectului:**

**a) dimensiunea și concepția întregului proiect:**

 Amplasamentul proiectului propus este situat în intravilanul localități Cisnădie, str. Sibiului, FN, CF: 112681, nr. top. 112681, teren reglementat prin PUZ aprobat cu HCL nr. 117/2021 și HCL nr. 154/2021, cu folosința actuală de *”teren arabil”* și destinația de ”*locuințe, servicii, dotări, accese și utilități*”. Destinația, stabilită prin P.U.G. aprobat cu H.C.L. 238/2015; P.U.Z. aprobat cu H.C.L. 117/2021; H.C.L. 154/2021 este de Subzona: *M1 – zonă mixtă rezidențial - servicii.* Suprafața terenului de 712 mp - terenul este liber de construcții, în proprietatea societății S.C. OPERE PUBLICE S.R.L.

Vecinătățile proiectului:

* la nord - terenuri libere, iar la cca. 620 m, este ferma pentru vaci de lapte Seviș și unitate producție lactate;
* la est - teren liber, LES 0,4 KW, parcela din CF: 114638 cu destinația drum, iar apoi str. Sibiului și zonă rezidențială;
* la sud - terenuri libere și construcții în curs de edificare cu destinația rezidențială;
* la vest - teren liber, iar la cca. 25-30 m distanță este linia electrică de medie tensiune de-a lungul drumului înscris în CF: 114637.

Prin proiect se propune construirea unui imobil cu destinația servicii și locuire cu regim de înălțime P+2E+Er, (cu un număr de 11 locuri) conform propunerilor prin PUZ aprobat cu H.C.L. nr. 117/2021 și HCL nr. 154/2021.

Parcela are acces dinspre Nord-Est, din parcela înscrisă în CF: 114638 cu destinația drum.

Terenul este traversat de două conducte de apă (OL Dn 1000 mm) și de canalizare pluvială (Pafsin Dn 800 mm), conform Adresei nr. 37245/31.01.2024, emisă de Apă-Canal Sibiu S.A.

Terenul propus pentru amplasarea construcției nu dispune de rețele proprii de apă potabilă, canalizare, gaze naturale și energie electrică. În incintă se vor realiza 11 locuri de parcări supraterane, amenajate cu dale verzi, circulații auto și pietonale.

*Bilanț teritorial:*

Suprafață teren = 712 mp;

Suprafață construită = 156,20 mp;

Suprafață spațiu verde = 286,48 mp;

Suprafață circulați auto = 73,38 mp;

Suprafață circulați pietonale = 51,92 mp;

Suprafață parcare = 138,62 mp;

Suprafață platformă colectare deșeuri = 5,34 mp.

*Indici urbanistici propuși*:

P.O.T – 21,90 %;

C.U.T – 0.8.

Pentru proiect s-au emis: aviz de amplasament nr. 33892 din data de 14.11.2023, emis de S.C. Apă Canal Sibiu S.A.; aviz de principiu de branșare/racordare nr. 3 din data de 08.01.2024, emis de S.C. Expert Land Development S.R.L.; negația nr. 1175/MB din data de 31.01.2024, emisă de Sistemul de Gospodărire a Apelor Sibiu; notificarea nr. 950 din data de 29.12.2023, emisă de Direcția de Sănătate Publică Sibiu; **aviz de salubritate nr. 4469 din data de 29.12.2023, emis de Soma S.R.L.;** aviz favorabil nr. 382744546 din data de 21.12.2023, emis de DelGaz Grid; aviz favorabil nr. 7020231226738 din data de 18.01.2024, emis de Distribuție Energie Electrică Romania-Suc. Sibiu.

**b)** **cumularea cu alte proiecte:** posibil ca în perioada de realizare a proiectului să se desfășoare și alte lucrări de construire în zonă;

**c)** **utilizarea resurselor naturale, în special a solului, a terenurilor, a apei și a biodiversității:** impact nesemnificativ, se utilizează cantități relativ reduse (beton, metal, materiale de construcții specifice);

**d)** **cantitatea și tipurile de deșeuri generate/gestionate:** în perioada de construcție vor rezulta deșeuri din construcții și deșeuri menajere, care vor fi gestionate prin societăți autorizate; în perioada de funcționare vor rezulta deșeuri menajere și asimilabile, care vor fi eliminate prin societăți autorizate, cu respectarea dispozițiilor legale în vigoare.

Organizarea de șantier:

Amplasarea organizării de șantier în conformitate cu prevederile impuse de dirigintele de șantier concretizate în planul de lucru. Se vor lua masuri pentru delimitarea și izolarea zonei de lucru.

Semnalizarea punctului de lucru se va executa conform normelor în vigoare.

În etapa de şantier se vor efectua următoarele lucrări:

* decopertarea terenului și transportul materialului rezultat – materiale de umplutură – la locul aprobat de administrația locală;
* transportul și depozitarea controlată a materialului excavat intră în sarcina societății care se va ocupa de construire;
* săpături pentru fundații și branșamente la utilități;
* cofrarea, montarea armăturilor și turnarea betoanelor;
* lucrări de zidărie;
* montarea instalațiilor electrice, de alimentare cu apă şi canalizare;
* finisări interioare și exterioare;
* verificarea calității lucrărilor efectuate;

Pe timpul execuției lucrărilor de construcție se vor respecta cu strictețe normele de tehnica securității muncii în vigoare, astfel:

– îngrădirea suprafețelor prin grilaje protectoare;

- se va monta o plasă de protecție pe toată lungimea frontului stradal.

Lucrările vor fi semnalizate conform reglementarilor specifice in vigoare, pe toata durata șantierului.

- stabilirea terenului pentru depozitarea deșeurilor.

- stabilirea masurilor de prevenire si de protecție pentru a garanta viața și integritatea corporală a personalului implicat în lucrările de construcție;

- instruirea personalului muncitor corespunzător NTSM.

**e)** **emisiile poluante, inclusiv zgomotul și alte surse de disconfort:**

*Protecția calității apelor:*

*In perioada de execuție:* nu se vor evacua ape uzate de pe amplasament, apa potabila pentru personalul angajat va fi asigurată prin grija beneficiarului

*In perioada de funcționare:* alimentarea cu apă se face prin racord la rețelele de apă existente în zonă, evacuarea apelor uzate se face prin racord la rețelele de apă-canal existente în zonă. Pentru evacuarea apelor provenite din precipitații este necesar să se realizeze mai multe coloane verticale (burlane) cu captarea lor și dirijarea spre zonele verzi.

*Protecția aerului:*

*In perioada de execuție* a lucrărilor, potențialele sursele de emisii de poluanți în atmosferă sunt:

* Surse de emisii difuze: lucrări de execuție a săpăturilor. Sursele de emisii aferente lucrărilor de execuție sunt surse cu funcționare limitată în timp, frontul de lucru schimbându-se pe măsura evoluției lucrărilor. Poluantul generat - praf, care poate fi contaminat cu alți poluanți rezultați din încărcarea și descărcarea de materiale de construcții etc. Poluantul specific operațiilor de construcție prezentat mai sus este constituit de particulele în suspensie cu un spectru dimensional larg, incluzând și particule cu diametre aerodinamice echivalente mai mici de 10 μm (particule inhalabile, acestea putând afecta sănătatea umană);
* Surse de emisie mobile: generate de funcționarea vehiculelor folosite pentru transport și a utilajelor pentru lucrări de construcții. Poluanți generați: emisii de particule de la motoarele diesel, NOx, SOx, CO, particule, COV și diverși alți poluanți atmosferici periculoși, inclusiv benzen. Gazele acide (NO2, SO2) și particulele emise în atmosferă în timpul lucrărilor de execuție vor aduce un aport suplimentar, temporar, la creșterea agresivității mediului atmosferic. Se apreciază însă că, deoarece în anotimpul rece, când probabilitatea de creștere a umezelii relative a aerului peste 75% este mare, nu se vor executa lucrări, acest aport nu va genera probleme deosebite pentru construcțiile din zonă.

Măsuri de prevenire a poluării aerului:

* urmărirea cu atenție a modului de desfășurare a activității, realizarea managementului activității de execuție a lucrărilor din cadrul perimetrului în mod responsabil și conformarea la toate obiectivele activității în ceea ce privește protecția mediului;
* asigurarea funcționarii corecte a utilajelor și mașinilor, conform parametrilor tehnici;
* ridicarea de bariere eficiente (bariere de protecție cu plasă densa, umedă) care izolează particulele de praf generate;
* în perioadele cu temperaturi ridicate și umiditate redusa se vor umecta suprafețele de lucru precum și căile de acces;
* acoperirea temporară a pământului excavat și a altor materiale generatoare de praf și îndepărtarea acoperitorilor de protecție doar în timpul lucrărilor;
* depozitarea ordonată a tuturor materialelor aprovizionate în interiorul incintei de lucru;
* în perioadele cu vânt puternic, activitățile generatoare de praf vor fi sistate;
* folosirea unei rampe de spălare a anvelopelor sau a altor dispozitive mobile în zona organizării de șantier, pentru a evita ieșirea pe drumurile publice a autocamioanelor cu anvelope cu noroi;
* toate încărcăturile ce sunt transportate din sau în șantier vor fi acoperite prin utilizarea de prelate sau alte materiale de protecție care acoperă încărcătura pe întreaga ei suprafață;
* utilajele vor fi amplasate pe teritoriul propriu, în interiorul parcelei.

*Perioada de operare:* nu este cazul.

*Protecția împotriva zgomotului și vibrațiilor:*

*Pe perioada de construcție:* va exista un disconfort fonic pe toata perioada de construcție, se vor avea în vedere folosirea utilajelor silențioase, precum și respectarea unui interval orar în care se poate realiza proiectul propus, stabilit de către primărie, astfel încât nivelul de zgomot să se încadreze în limitele admise.

*Pe perioada de funcționare:* în cadrul halei de depozitare nu se vor produce zgomote și vibrații care să aibă un impact semnificativ asupra factorului de mediu, ținându-se cont de natura activității și zona industrială din care va fi parte componentă, activitatea desfășurându-se în interior.

*Protecția solului si subsolului.*

In timpul *perioadei de execuție*, solul poate fi poluat fie local, fie pe zone restrânse cu poluanți de natura produselor petroliere sau uleiurilor minerale provenite de la utilajele de execuție precum și a antrenării prafului rezultat din procesul de construire.

Măsuri de prevenire a poluării solului:

* întreținerea adecvata a utilajelor și la unități specializate astfel evitându-se scăpările accidentale de carburanți și lubrifianți;
* menținerea ordinii și curățeniei pe tot tronsonul de realizare a lucrărilor;
* nu se vor amenaja depozite de carburanți pe amplasament;
* nu se vor executa pe amplasament lucrări de reparații a motoarelor, de schimbare a uleiului;
* evitarea ocupării de terenuri suplimentare fața de cele incluse în proiect, iar în situațiile când acest lucru se impune din considerente de natură pur tehnică, minimizarea lor;
* gestionarea deșeurilor prin asigurarea de condiții de eliminare corespunzătoare, pe bază de contracte cu societăți autorizate;
* prevenirea ridicării prafului prin acțiuni de stropire;
* la terminarea lucrărilor se va avea in vedere eliberarea amplasamentului de resturi de material de sol excavat;

*Perioada de funcționare:* posibilă depozitare necontrolată a deșeurilor menajere.

1. Măsuri de prevenire: deșeurile menajere rezultate se vor depozita în spații special amenajate în cadrul incintei de unde vor fi valorificate prin firme autorizate în acest sens.

**f)** **riscurile de accidente majore și /sau dezastre relevante pentru proiect, inclusiv cele cauzate de schimbările climatice:** se va avea în vedere adaptarea proiectului la schimbările climatice, prin adoptarea de soluții a mediului la: creșterea/scăderea temperaturilor extreme, creșterea frecventei si a intensității precipitațiilor extreme, viteza medie a vântului, umiditate, alunecări de teren;

**g) riscurile pentru sănătatea umană:** nu este cazul, conform notificării nr. 950/29.12.2023, emisă de Direcția de Sănătate Publica Sibiu.

**2. Amplasarea proiectelor:**

**a) utilizarea actuală și aprobată a terenurilor:** situat în intravilan proprietar Societatea Opere Publice S.R.L, având categoria de folosință – teren arabil, conform Certificatului de Urbanism nr. 545/14.07.2023, emis de Primaria Orașului Cisnădie;

**b) bogăția, disponibilitatea, calitatea și capacitatea de** **regenerare relative ale resurselor naturale, inclusiv solul, terenurile, apă și biodiversitatea, din zonă și din subteranul acesteia:** nu este cazul;

**c) capacitatea de absorbție a mediului natural, abordându-se o atenție specială următoarelor zone:**

1. **zone umede, zone riverane, guri ale râurilor:** nu este cazul;
2. **zone costiere și mediul marin:** nu este cazul;
3. **zonele montane şi forestiere:** nu este cazul;
4. **arii naturale protejate de interes național, comunitar, internațional:** nu este cazul;
5. **zone clasificate sau protejate conform legislației în vigoare** situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, precum şi a celei privind caracterul și mărimea zonelor de protecție sanitară și hidrogeologică:nu este cazul;
6. **zonele în care au existat deja cazuri de nerespectare a standardelor de calitate a mediului:** nu este cazul;
7. **zonele cu o densitate mare a populației:** nu este cazul;
8. **peisaje și situri importante din punct de vedere istoric, cultural sau arheologic:** nu este cazul.

**3. Tipurile și caracteristicile impactului potențial:**

**a) importanța și extinderea spațială a impactului:** local redus în perioada de execuție;

**b) natura impactului:** impact nesemnificativ;

**c) natura transfrontalieră a impactului:** nu este cazul;

**d) intensitatea și complexitatea impactului:** se vor lua măsuri de prevenire a impactului asupra mediului;

**e) probabilitatea impactului:** redus în perioada de execuție cât și pe perioada de funcționare, în condițiile respectării măsurilor în condițiile respectării măsurilor de prevenire propuse prin proiect;

**f) debutul, durata, frecvența și reversibilitatea preconizate ale impactului:** impact redus pe perioada de realizare și funcționare;

**g) cumularea impactului cu impactul altor proiecte existente și/sau aprobate**: proiectul este propus în vecinătatea altor activități industriale autorizate, din zona industrială Ocna Sibiului;

**h) posibilitatea de reducere efectivă a impactului:** nu este cazul.

**II. Motivele pe baza cărora s-a stabilit necesitatea neefectuării evaluării adecvate sunt următoarele**:

* proiectul propus nu intră sub incidența art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările și completările ulterioare.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă**:

* proiectul propus nu intră sub incidența prevederilor art. 48 şi 54 din Legea apelor nr. 107/1996, cu modificările și completările ulterioare.

**Condițiile de realizare a proiectului:**

* respectarea legislației în vigoare în domeniul protecției mediului;
* se vor obține avizele menționate în Certificatul de Urbanism, , emis de Primaria Orașului Cisnădie;
* investiția se va realiza cu respectarea memoriului de prezentare;
* respectarea procentului de spații verzi conform Legii nr. 24 din 15 ianuarie 2007 (\*\* republicată\*) privind regulamentarea și administrarea spațiilor verzi din intravilanul localităților, cu modificările și completărilor ulterioare;
* respectarea tuturor avizelor/punctelor de vedere, emise de celelalte autorități;
* materialele necesare pe parcursul execuției lucrărilor vor fi depozitate numai în locuri special amenajate, astfel încât să se asigure protecția factorilor de mediu;
* la executarea lucrărilor, se vor respecta normele legale în vigoare: sanitare, de prevenire și stingere a incendiilor și de protecția muncii;
* nu se vor evacua nici un fel de deșeuri în alte locuri, decât în spațiile special amenajate;
* se vor lua măsuri pentru evitarea poluării accidentale a factorilor de mediu pe toată durata execuției lucrărilor și implementării proiectului;
* managementul deșeurilor generate de lucrări va fi în conformitate cu legislația specifică de mediu și va fi în responsabilitatea titularului de proiect cât și a operatorului care realizează lucrările, se vor avea în vedere următoarele considerente:
* deșeurile generate vor fi colectate selectiv, în vederea predării către societăți autorizate pe bază de contract;
* deșeurile municipale amestecate generate în perioada lucrărilor de construcții vor fi stocate temporar în pubele și eliminate prin depozitare la un depozit conform;
* deșeurile industriale reciclabile rezultate în perioada lucrărilor de construcții (metalice feroase și neferoase, hârtie și carton, materiale plastice, textile, etc.) vor fi colectate selectiv, stocate temporar pe tipuri, în funcție de sortimente, în recipiente speciale, în vederea valorificării prin societăți autorizate specializate;
* în conformitate cu prevederile art. 17, alin. (4), din O.U.G. nr. 92/2021 privind regimul deșeurilor, titularul autorizației de construire/desființare emise de către autoritatea administrației publice locale, centrale sau de către instituțiile abilitate să autorizeze lucrările de construcții cu caracter special are obligația de a avea un plan de gestionare a deșeurilor din activități de construire și/sau desființare, după caz, prin care se instituie sisteme de sortare pentru deșeurile provenite din activități de construcție și desființare, cel puțin pentru lemn, materiale minerale - beton, cărămidă, gresie și ceramică, piatră, metal, sticlă, plastic și ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător și siguranța în construcții, precum și de a lua măsuri de promovare a demolărilor selective pentru a permite eliminarea și manipularea în condiții de siguranță a substanțelor periculoase pentru a facilita reutilizarea și reciclarea de înaltă calitate prin eliminarea materialelor nevalorificabile;
* în conformitate cu prevederile art. 17, alin. (7), din O.U.G. nr. 92/2021 privind regimul deșeurilor, titularii pe numele cărora au fost emise autorizații de construire și/sau desființare potrivit prevederilor Legii nr. 50/1991 privind autorizarea executării lucrărilor de construcții, republicată, cu modificările și completările ulterioare, au obligația să gestioneze deșeurile din construcții și desființări, astfel încât să atingă un nivel de pregătire pentru reutilizare, reciclare și alte operațiuni de valorificare materială, inclusiv operațiuni de rambleiere care utilizează deșeuri pentru a înlocui alte materiale, de minimum 70% din masa deșeurilor nepericuloase provenite din activități de construcție și desființări, cu excepția materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deșeuri în temeiul Directivei 2008/98/CE a Parlamentului European și a Consiliului;
* în conformitate cu prevederile art. 49, alin. (9), din O.U.G. nr. 92/2021 privind regimul deșeurilor, titularii pe numele cărora au fost emise autorizații de construire și/sau desființări trebuie să raporteze anual A.P.M., până la 30 aprilie a anului următor celui pentru care se raportează, conformarea cu art. 17 alin. (7);
* organizarea de șantier pentru lucrările prevăzute prin proiect va respecta obligatoriu măsurile specifice pentru reducerea și/sau eliminarea efectelor generate de acestea asupra sănătății umane și mediului înconjurător; se vor avea în vedere următoarele:
* împrejmuirea corespunzătoare a zonelor de lucru, montarea de avertizoare, etc.;
* organizarea de șantier se va realiza în interiorul amplasamentului astfel încât impactul generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;
* organizarea de șantier va fi corespunzătoare din punct de vedere al facilităților;
* întreținerea/repararea utilajelor, instalațiilor și mijloacelor de transport etc. se va realiza numai de către societăți specializate autorizate;
* întreținerea corespunzătoare a utilajelor/mijloacelor de transport utilizate în lucrările de construcții în vederea evitării scurgerilor de combustibili și uleiuri uzate pe sol/apă şi de alte substanțe toxice și periculoase;
* se interzice stocarea temporară și depozitarea carburanților și substanțelor periculoase în zona aferentă amplasamentului;
* se vor evita scurgerile de combustibili și uleiuri uzate pe sol (folosite de mașinile, utilajele și echipamentele/instalațiile de pe amplasament) și de alte substanțe toxice şi periculoase, după caz;
* depozitarea provizorie a pământului excavat se va face pe suprafețe cât mai reduse. Pământul în exces nu va fi păstrat pe amplasament;
* întregul șantier va fi protejat de plase de protecție în vederea limitării pulberilor rezultate astfel încât să se asigure respectarea prevederilor Legii nr. 104/2011 privind calitatea aerului înconjurător, cu completările și modificările ulterioare și STAS 12574/87, privind condițiile de calitate ale aerului din zonele protejate.
* în cazul unor poluări accidentale (eventuale scurgeri de carburanți, lubrifianți), în vederea limitării și înlăturării pagubelor, se vor lua măsuri imediate prin utilizarea de materiale absorbante, strângere în saci, transportul și depozitarea temporară în organizarea de șantier, după care se vor preda unităților specializate pentru eliminare;
* se vor lua toate măsurile tehnice în ce privește utilajele de construcții şi mijloacele de transport astfel încât disconfortul produs în timpul funcționării să fie minim.

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica Agenția pentru Protecția Mediului Sibiu.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018. privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii.

Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă și corectă.

Conform art. 43 alin (3) și (4) din Legea nr. 292/2018 privind evaluarea impactului anumitor proiecte publice ți private asupra mediului, la finalizarea lucrărilor, veți notifica Agenția pentru Protecția Mediului Sibiu în vederea efectuării unui control de specialitate pentru verificarea respectării prevederilor prezentei decizii. Procesul verbal întocmit în urma controlului se va anexa și va face parte din procesul verbal de recepție la terminarea lucrărilor.

**Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului şi ale Legii nr. 554/2004, cu modificările și completările ulterioare.**

**Prezenta decizie a fost emisă în 3 (trei) exemplare, fiecare exemplar având un număr de 8 (opt) pagini, semnate și ștampilate: 1 ex. pentru solicitant, 2 ex. se arhivează la A.P.M. Sibiu.**

**DIRECTOR EXECUTIV**

Ciprian SIMULESCU

 **ŞEF SERVICIU AVIZE, ȘEF SERVICIU CALITATEA,**

**ACORDURI, AUTORIZAŢII FACTORILOR DE MEDIU**

Ruxanda FLORIANFlaviu TOMUȚĂ

 **ÎNTOCMIT ÎNTOCMIT**

ConsilierCosmina NICOLESCUConsilierGabriela CAPĂȚÎNĂ